text: Legolands direktør stopper, mens legen er god
  23 december 2013 kl. 09.31
  Legolands direktør gennem mange år, Henrik Höhrmann, har besluttet at stoppe, mens legen er god. Han fratræder med udgangen af maj.
  Henrik Höhrmann er 56 år. Han begrunder opsigelsen med personlige overvejelser.
  - Det er en livsbeslutning. Et personligt valg. Jeg søger en anden balance efter ni gode og super spændende år i spidsen for én landets med kendte turistattraktioner, siger han til JydskeVestkysten. Jeg har været privilegeret. Men i den slags lederjobs er der kun én mulighed, og det er at investere en masse personligt i jobbet. Og det har været sjovt.
  Han håber at kunne fortsætte med bestyrelsesposter i virksomheder, der arbejde med turisme.
  Overfor JydskeVestkysten afviser han, at stoppet har noget at gøre med, at Legolands ejer, Merlin Entertainment, overvejer at blive børsnoteret. Der ligger heller ikke intern uenighed bag beslutningen.
  